wannaphong/clean_thaiwikipedia huggingface dataset:
# เอ-6 อินทรูเดอร์
เอ-6 อินทรูเดอร์  เป็นเครื่องบินโจมตีสองเครื่องยนต์ของสหรัฐอเมริกาที่ผลิตโดยกรัมแมน มันเข้าประจำการตั้งแต่ปีพ.ศ. 2506-2540 อินทรูเดอร์ถูกออกแบบมาเพื่อเข้าแทนที่เอ-1 สกายไรเดอร์ที่เป็นเครื่องยนต์ลูกสูบ อีเอ-6 โพรว์เลอร์เป็นแบบดัดแปลงสำหรับสงครามอิเลคทรอนิกที่ยังคงประจำการอยู่ถึงปีพ.ศ. 2551 เมื่อเอ-6 ถูกปลดประจำการหน้าที่ของมันก็ถูกย้ายไปให้กับเอฟ-14 ทอมแคท

 รายละเอียด เอ-6 อินทรูเดอร์ 
อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522
300px|right
 ผู้สร้าง :บริษัทกรัมแมน แอโรสเปส คอร์ปอเรชั่น (สหรัฐอเมริกา)
 ประเภท:เจ๊ตโจมตีระยะต่ำ 2 ที่นั่ง ประจำเรือบรรทุกอากาศยาน
 เครื่องยนต์:เทอร์โบเจ๊ต แพรทท์ แอนด์วิทนีย์ เจ 52 พี-8/บี ให้แรงขับสถิตเครื่องละ 4,218 กิโลกรัม  2 เครื่อง
 กางปีก: 16.15 เมตร
 ยาว: 16.69 เมตร
 สูง: 4.83 เมตร
 พื้นที่ปีก: 49.14 ตารางเมตร
 น้ำหนักเปล่า: 11,795 กิโลกรัม
 น้ำหนักวิ่งขึ้นสูงสุด: 27,420 กิโลกรัม
 อัตราเร็วสูงสุด: 1,276 กิโลเมตร/ชั่วโมง
 อัตราเร็วขั้นสูง: 1,035 กิโลเมตร/ชั่วโมง
 อัตราเดินทาง: 766 เมตร
 อัตราไต่ที่ระดับน้ำทะเล: 2,804 เมตร
 อัตราไต่เมื่อใช้เครื่องยนต์เดียว 945 เมตร/นาที
 เพดานบินใช้งาน 14,265 เมตร
 เพดานบินเมื่อใช้เครื่องยนต์เดียว 9,083 เมตร
 พิสัยบิน: 4,382 กิโลเมตร เมื่อติดตั้งถังเชื้อเพลิงอะไหล่
 3,096 กิโลเมตร เมื่อมีภารกรรมบรรทุกสูงสุด
 อาวุธ: ติดตั้งอาวุธใต้ปีกข้างละ 2 ตำบล และ ใต้ปีกลำตัว 1 ตำบล เป็นน้ำหนักรวม 6,804 กิโลกรัม
# มิตซูบิชิ มอเตอร์ส
มิตซูบิชิ มอเตอร์ส  เป็นบริษัทรถยนต์สัญชาติประเทศญี่ปุ่น มีสำนักงานใหญ่อยู่ที่เขตมินาโตะ กรุงโตเกียว 

มิตซูบิชิ มอเตอร์ส เป็นบริษัทรถยนต์ที่ใหญ่เป็นอันดับที่ 5 ของญี่ปุ่น และอันดับที่ 13 ของโลก มิตซูบิชิ มอเตอร์ส มีโลโก้ประกอบด้วยสี่เหลี่ยมข้าวหลามตัด 3 รูป หรือเพชร 3 เม็ด (Three Diamond) มีบริษัทในเครือได้แก่ มิตซูบิชิ ฟูโซ่ (Mitsubishi FUSO) ซึ่งเป็นบริษัทผลิตรถบรรทุกให้กับมิตซูบิชิ (ปัจจุบัน ขายให้กับ กลุ่ม Daimler AG.ไปแล้ว) และแรลลีอาร์ต (Ralliart) ซึ่งเป็นบริษัทดูแลด้านกิจกรรมมอเตอร์สปอร์ต รวมถึงการผลิตอุปกรณ์ตกแต่งรถยนต์อย่างเป็นทางการให้กับมิตซูบิชิ มอเตอร์ส

 มิตซูบิชิ มอเตอร์ส ในประเทศไทย 
 บริษัท มิตซูบิชิ มอเตอร์ส (ประเทศไทย) จำกัด
 ก่อตั้งขึ้น : เมื่อวันที่ 02 มกราคม พ.ศ. 2530 (36 ปี) ในชื่อ บริษัท เอ็มเอ็มซี สิทธิผล จำกัด
 เปลี่ยนชื่อเป็น : บริษัท มิตซูบิชิ มอเตอร์ส (ประเทศไทย) จำกัด เมื่อวันที่ 21 พฤศจิกายน พ.ศ. 2546 (20 ปี)
 ประกอบธุรกิจ :  ผลิตและจำหน่ายรถยนต์และรถกระบะในประเทศไทย
 กรรมการผู้จัดการใหญ่  : โมะริคาซุ ชกคิ (Mr.Morikazu Choki)
 สำนักงานใหญ่ : เลขที่ 2525 เอฟวายไอ เซ็นเตอร์ อาคาร 1 ชั้น 9 ถนนพระรามที่ 4 แขวงคลองเตย เขตคลองเตย กรุงเทพมหานคร 10110
 ฐานการผลิต : 199 หมู่ 3 นิคมอุตสาหกรรมแหลมฉบัง ตำบลทุ่งสุขลา อำเภอศรีราชา จังหวัดชลบุรี 20230
 ทุนจดทะเบียน : 7,000,000,000 บาท (เจ็ดพันล้านบาท)
 จำนวนพนักงาน : 3,564 คน (เมื่อ เดือนกุมภาพันธ์ พ.ศ. 2552)
# ดักลาส เอ-4 สกายฮอว์ก
เอ-4 สกายฮอว์ก  เป็นเครื่องบินโจมตีภาคพื้นดินบนเรือบรรทุกเครื่องบินที่ออกแบบมาให้กับกองทัพเรือสหรัฐและนาวิกโยธินสหรัฐ มันเป็นเครื่องบินปีกสามเหลี่ยมที่มีเครื่องยนต์ไอพ่นหนึ่งเครื่องที่ออกแบบและผลิตโดยบริษัท ดักลาส แอร์คราฟต์ (เปลี่ยนเป็นบริษัท แมคดอนเนลล์ ดักลาส ในเวลาต่อมา) สกายฮอว์กเดิมทีมีชื่อว่า เอ 4 ดี (A-4D) ตามระบบระบุชื่อของกองทัพเรือสหรัฐ ใน พ.ศ. 2505

ห้าสิบปีหลังจากที่มันได้บินครั้งแรกและได้มีทบาทสำคัญในสงครามเวียดนามและสงครามหมู่เกาะฟอล์กแลนด์ สกายฮอว์กเกือบ 3,000 ลำยังคงอยู่ในประจำการทั่วโลก รวมทั้งบนเรือบรรทุกเครื่องบินของกองทัพเรือบราซิล

 รายละเอียด เอ-4 สกายฮอว์ก 
300px|right
 ผู้สร้าง : บริษัทแมคดอนเนลล์ ดักลาส(สหรัฐอเมริกา)
 ประเภท: เจ๊ตโจมตีทิ้งระเบิด ที่นั่งเดียว ประจำเรือบรรทุกอากาศยาน
 เครื่องยนต์ : ทอร์โบเจ๊ต แพรทท์ แอนด์วิทนีย์ เจ 52 พี-8 เอ ให้แรงขับสถิตเครื่องละ 4,218 กิโลกรัม  1 เครื่อง
 กางปีก : 8.38 เมตร
 ยาว : 12.22 เมตร
 สูง : 4.57 เมตร
 พื้นที่ปีก : 24.15 ตารางเมตร
 น้ำหนักเปล่า : 4,747 กิโลกรัม
 น้ำหนักวิ่งขึ้นปกติ : 11,113 กิโลกรัม
 อัตราเร็วขั้นสูงในการบินระดับปกติ : 1,038 กิโลเมตร/ชั่วโมง
 อัตราไต่ : 43เมตร/วินาที
 พิสัยบินไกลสุด : 3,220กิโลเมตร
 อาวุธ : 
 ปืนใหญ่อากาศ ขนาด 20 มม. พร้อมกระสุนกระบอกละ 100 นัด 2 กระบอกที่โคนปีก
 อาวุธปล่อยอากาศสู่อากาศ ไซด์ไวน์เดอร์
 อาวุธปล่อยอากาศสู่พื้น บลูพับ
 จรวดยิงจากอากาศสู่อากาศ
 จรวดยิงจากอากาศสู่พื้น
 ลูกระเบิดแรงสูง
 ลูกระเบิดนิวเคลียร์
 ตอร์ปีโด
 กระเปาะปืนที่ใต้ลำตัว 1 ตำบล

รับน้ำหนักได้ 3,500 ปอนด์ ที่ใต้ปีกข้างละ 2 ตำบล ตำบลด้านในรับน้ำหนักอาวุธได้ 2,250 ปอนด์ ตำบลด้านนอกรับน้ำหนักได้ 1,000 ปอนด์ รวม 5 ตำบลรับน้ำหนัก 10,000 ปอนด์
# นอร์ธอเมริกัน เอ-5 วิจิแลนตี
เอ-5 วิจิลานเต  เป็นเครื่องบินทิ้งระเบิดบนเรือบรรทุกเครื่องบินที่ทรงพลังที่ถูกออกแบบมาเพื่อกองทัพเรือสหรัฐ มันทำหน้าที่ทิ้งระเบิดนิวเคลียร์โดยเข้าแทนที่เอ-3 สกายวอร์ริเออร์แต่ก็เป็นระยะสั้นเท่านั้น ในแบบอาร์เอ-5ซีมันได้ทำหน้าที่มากมายในสงครามเวียดนามด้วยบทบาทลาดตระเวน ก่อนที่จะมีการใช้ระบบอกชื่อแบบใหม่มันมีชื่อเดิมว่าเอ3เจ วิจิลานเต

 รุ่นต่าง ๆ 
thumb|right|300px|นอร์ธอเมริกัน นก-349

 รายละเอียด เอ-5 วิจิลานเต 
thumb|right|300px|
thumb|right|300px|
 ผู้สร้าง :บริษัทร็อกเวลล์ อินเตอร์เนชั่นเนล (สหรัฐอเมริกา)
 ประเภท:เจ๊ตโจมตีทิ้งระเบิดและเจ๊ตตรวจการณ์ 2 ที่นั่ง ประจำเรือบรรทุกเครื่องบิน
 เครื่องยนต์:เทอร์โบแฟน เยเนลรัล อิเล็กตริก เจ 79-ยีอี-10 ให้แรงขับเครื่องละ 5,395 กิโลกรัม และ 8,118 กิโลกรัม เมื่อสันดาปท้าย 2 เครื่อง
 กางปีก: 16.15 เมตร เมื่อกางปีเต็มที่
 ยาว: 23.11 เมตร
 สูง: 5.92 เมตร
 พื้นที่ปีก: 71.44 ตารางเมตร
 น้ำหนักวิ่งขึ้นสูงสุด: ประมาณ 36,000 กิโลกรัม
 อัตราเร็วขั้นสูง: 2.1 มัค ที่ระยะสูง 12,190 เมตร
 เพดานบินใช้งาน: 18,300 เมตร
 พิสัยบินปกติ: 3,700 กิโลเมตร
 อาวุธ:อาวุธนิวเคลียร์ในห้องเก็บอาวุธภายในลำตัวและใต้ปีก
อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522
# มอนสเตอร์
มอนสเตอร์ อาจหมายถึง
 สัตว์ประหลาด สิ่งมีชีวิตประหลาดที่ปรากฏตามวรรณกรรม การ์ตูน และเกม
 มอนสเตอร์ (ภาพยนตร์) ภาพยนตร์ในปี ค.ศ. 2003 นำแสดงโดยชาร์ลิส โตรน และคริสตีนา ริชชี
 คนปีศาจ การ์ตูนญี่ปุ่นในชื่อเรื่อง Monster
 Monsters, Inc. ภาพยนตร์การ์ตูนจากพิกซาร์
 มอนสเตอร์ (เพลง) เพลงโดยเลดี้ กาก้า
 มอนสเตอร์ (ภาพยนตร์ปี2023) ภาพยนตร์ปี ค.ศ. 2023 นำแสดงโดย โซยะ คุโรคาวะและซากูระ อันโด
# มิตซูบิชิ
มิตซูบิชิ กรุ๊ป  เป็นเครือบริษัทข้ามชาติของญี่ปุ่นโดยมีบริษัทในเครือกว่า 30 บริษัท ก่อตั้งขึ้นในปี ค.ศ. 1870 โดยอิวะซะกิ ยะตะโร ในปี ค.ศ. 1881 มิตซูบิชิ ได้ก้าวเข้าสู่วงการด้านธุรกิจการทำเหมือง และเป็นเจ้าของบริษัทเหมือง ทาคาชิมะ และได้สร้างเรือยนต์ขนาดใหญ่ ต่อมามิตซูบิชิได้ขยายธุรกิจออกไป คือ ต่อเรือ , ธนาคาร , ประกันภัย ,รถยนต์ ,เครื่องใช้ไฟฟ้า ฯลฯ

 บริษัทในเครือ 
 ธนาคารโตเกียว-มิตซูบิชิ ยูเอฟเจ
 มิตซูบิชิ คอร์ปอเรชั่น
 มิตซูบิชิเฮฟวีอินดัสทรีส์
กระจกอะซะฮิ
คิริน
เมจิยะซุดะประกันภัย
มิตซูบิชิ เคมิคอล
มิตซูบิชิ อิเล็กทริค
มิตซูบิชิ เอสเตท
มิตซูบิชิ แมททีเรียล
มิตซูบิชิยูเอฟเจไฟแนนเชียลกรุ๊ป
เอ็นวายเคไลน์ (Nippon Yusen Kabushiki Kaisha)
โตเกียวมารีนนิชิโดะ

บริษัทอื่น
เจเอ็กซ์ โฮลดิงส์
มิตซูบิชิฟูโซทรัคแอน์บัส
มิตซูบิชิ โลจิสติก
มิตซูบิชิ มอเตอร์ส
มิตซูบิชิ เปเปอร์มิลส์
มิตซูบิชิ พลาสติก
มิตซูบิชิ เรยอน
สถาบันวิจัยมิตซูบิชิ
Mitsubishi Shindoh 
Mitsubishi Steel Manufacturing
Mitsubishi Electric Consumer Products (Thailand) Co., Ltd. 
MSSC
บริษัทหลักทรัพย์ มิตซูบิชิ ยูเอฟเจ
นิคอน
พี.เอส. มิตซูบิชิ ก่อสร้าง
# อำเภอชาติตระการ
ชาติตระการ เป็น 1 ใน 9 อำเภอของจังหวัดพิษณุโลก และยังเป็นอำเภอเดียวของจังหวัดที่มีชายแดนติดต่อกับประเทศลาว มีชื่อเสียงเป็นที่รู้จักจากกรณีสมรภูมิบ้านร่มเกล้า เป็นการเผชิญหน้าช่วงสั้น ๆ ระหว่างประเทศไทยและประเทศลาว ณ บริเวณบ้านร่มเกล้าชาติตระการ เมืองต่อแดนกระทรวงการต่างประเทศชี้แจงข้อเท็จจริงเกี่ยวกับปัญหาเขตแดนไทย-ลาว บริเวณสามหมู่บ้าน จังหวัดอุตรดิตถ์ และบริเวณบ้านร่มเกล้า จังหวัดพิษณุโลก. สืบค้นเมื่อ 2 พฤษภาคม พ.ศ. 2553

 ที่ตั้งและอาณาเขต 
ตัวอำเภอชาติตระการห่างจากตัวจังหวัดประมาณ 118 กิโลเมตร มีอาณาเขตติดต่อกับเขตการปกครองข้างเคียง ดังต่อไปนี้
 ทิศเหนือ ติดต่อกับอำเภอทองแสนขัน และอำเภอน้ำปาด (จังหวัดอุตรดิตถ์)
 ทิศตะวันออก ติดต่อกับแขวงไชยบุรี (ประเทศลาว) อำเภอนาแห้ว (จังหวัดเลย) และอำเภอนครไทย 
 ทิศใต้ ติดต่อกับอำเภอนครไทยและอำเภอวังทอง   
 ทิศตะวันตก ติดต่อกับอำเภอวัดโบสถ์

 ประวัติ 
อำเภอชาติตระการเชื่อกันว่าสร้างขึ้นรุ่นเดียวกับกรุงสุโขทัยและเมืองนครไทยสมัยก่อน พ่อเมืองชายไทยสองคน คือ พ่อขุนบางกลางหาว เจ้าเมืองบางยาง (เป็นกษัตริย์แห่งราชวงศ์พระร่วงผู้ปกครองเมืองสุโขทัย ปี พ.ศ. 1718) กับพ่อขุนผาเมืองได้รวมกำลังเข้ายึดเมืองสุโขทัยจากขอมสบาดโขลญลำพง ในการเดินทางครั้งนั้นจะต้องผ่านเข้ามาทางเมืองชาติตระการ บ้านดง ทุ่งยั้ง ศรีสัชนาลัย และสุโขทัย

อำเภอชาติตระการ แต่เดิมเป็นส่วนหนึ่งของอำเภอนครไทย ทางราชการได้แยกตำบลป่าแดง และตำบลชาติตระการ ออกจากการปกครองของอำเภอนครไทย โดยตั้งเป็น กิ่งอำเภอชาติตระการ ขึ้นเมื่อวันที่ 13 พฤษภาคม พ.ศ. 2512 แต่ยังไม่สามารถจัดตั้งเป็นอำเภอได้ เนื่องจากจำนวนตำบลยังไม่เพียงพอต่อการจัดตั้งอำเภอใหม่ ซึ่งได้แยกการปกครอง 8 หมู่บ้านจากตำบลป่าแดง ให้เป็นตำบลบ้านดง และอีก 8 หมู่บ้านให้เป็นตำบลสวนเมี่ยง ซึ่งภายหลังได้ยกฐานะเป็น อำเภอชาติตระการ เมื่อวันที่ 28 มีนาคม พ.ศ.2517 

ซึ่งต่อมา ตำบลชาติตระการ 5 หมู่บ้านได้ขอแยกตั้งตำบลใหม่เป็นตำบลบ่อภาคเมื่อ ปี พ.ศ.2529 และตำบลป่าแดงอีก 7 หมู่บ้านได้แยกตั้งเป็นตำบลท่าสะแก เมื่อปี พ.ศ.2535 ทำให้อำเภอชาติตระการมีทั้งหมด 6 ตำบลจนถึงปัจจุบัน

 การแบ่งเขตการปกครอง 
 การปกครองส่วนภูมิภาค 
อำเภอชาติตระการแบ่งพื้นที่การปกครองออกเป็น 6 ตำบล 72 หมู่บ้าน ได้แก่

1.ป่าแดง (Pa Daeng)   12 หมู่บ้าน 2.ชาติตระการ  (Chat Trakan)    9 หมู่บ้าน 3.สวนเมี่ยง  (Suan Miang)  10 หมู่บ้าน 4.บ้านดง  (Ban Dong)  16 หมู่บ้าน 5.บ่อภาค  (Bo Phak)  16 หมู่บ้าน6.ท่าสะแก  (Tha Sakae)   9 หมู่บ้าน

 การปกครองส่วนท้องถิ่น 
ท้องที่อำเภอชาติตระการประกอบด้วยองค์กรปกครองส่วนท้องถิ่น 7 แห่ง ได้แก่
 เทศบาลตำบลป่าแดง ครอบคลุมพื้นที่บางส่วนของตำบลป่าแดงและตำบลท่าสะแก
 องค์การบริหารส่วนตำบลป่าแดง ครอบคลุมพื้นที่ตำบลป่าแดง (นอกเขตเทศบาลตำบลป่าแดง)
 องค์การบริหารส่วนตำบลชาติตระการ ครอบคลุมพื้นที่ตำบลชาติตระการทั้งตำบล
 องค์การบริหารส่วนตำบลสวนเมี่ยง ครอบคลุมพื้นที่ตำบลสวนเมี่ยงทั้งตำบล
 องค์การบริหารส่วนตำบลบ้านดง ครอบคลุมพื้นที่ตำบลบ้านดงทั้งตำบล
 องค์การบริหารส่วนตำบลบ่อภาค  ครอบคลุมพื้นที่ตำบลบ่อภาคทั้งตำบล
 องค์การบริหารส่วนตำบลท่าสะแก ครอบคลุมพื้นที่ตำบลท่าสะแก (นอกเขตเทศบาลตำบลป่าแดง)
# เค1
K1 หรือ K-1 อาจหมายถึง

 ภูเขา K1 หรือ เขาMasherbrum
 เค-วัน การต่อสู้ชนิดหนึ่ง
 เค1 (รถถัง) รถถังของเกาหลีใต้
 แดวู เค1 ปืนเล็กสั้นของเกาหลีใต้
# อมรินทร์
อมรินทร์ สามารถหมายถึง

 พระอินทร์ หรือ พระเทวาธิบดีแห่งสวรรค์ชั้นดาวดึงส์ (ตามคติพุทธ) (มาจาก อมร+อินทร์ แปลว่าพระอินทร์ผู้ไม่ตาย)
 สมเด็จพระอมรินทราบรมราชินี พระบรมราชินี ในพระบาทสมเด็จพระพุทธยอดฟ้าจุฬาโลกมหาราช
 วัดอมรินทราราม เขตบางกอกน้อย กรุงเทพมหานคร
 โรงเรียนวัดอมรินทราราม เขตบางกอกน้อย กรุงเทพมหานคร
 ถนนอรุณอมรินทร์ ถนนที่เดิมตัดเชื่อมระหว่าง วัดอรุณ และ วัดอมรินทร์ แต่ปัจจุบันมีการต่อขยายแนวเส้นทางแล้ว
 สะพานอรุณอมรินทร์ บนถนนอรุณอมรินทร์ ข้ามคลองบางกอกน้อย บริเวณหน้าวัดอมรินทราราม ไปฝั่งบางยี่ขัน บริเวณ พิพิธภัณฑสถานแห่งชาติ เรือพระราชพิธี
 อัมรินทร์ นิติพน นักร้อง นักแสดง พิธีกร และนักแข่งรถ
 อัมรินทร์ สิมะโรจน์ นักแสดง และนักการเมืองท้องถิ่น
 อมรินทร์ คอร์เปอเรชั่นส์ สำนักพิมพ์นิตยสารและวรรณกรรม
 อมรินทร์ทีวี สถานีโทรทัศน์ดิจิทัล
# พระอินทร์ (แก้ความกำกวม)
พระอินทร์ อาจหมายถึง
 พระอินทร์ พระเทวาธิบดีแห่งสวรรค์ชั้นดาวดึงส์ ตามคติพุทธ-พราหมณ์ ซึ่งสามารถมีความหมายโดยนัย ได้ดังนี้

กษัตริย์ตามคติอินทร์วงศ์
 พระเจ้าศรีนทรวรมัน (ฟูนัน) (พ.ศ. 977-1027) - กษัตริย์ฟูนันพระองค์หนึ่ง เชื่อว่าเป็นผู้สร้างปราสาทศรีสิขเรศวร หลังเดิม (ก่อนมีการสร้างใหม่ดังที่เห็นในปัจจุบัน)
 พระเจ้าศรีนทรวรมัน (ศรีวิชัย) หรือ พ่อศรีทรัพย์ (พ.ศ. 1230-1245) - กษัตริย์แคว้นศรีวิชัยรัชกาลที่ 2 เชื่อว่าเป็นพระอินทร์องค์ที่สร้างพระแก้วมรกต
 พระเจ้าอินทรวรมัน - กษัตริย์อาณาจักรเขมรพระองค์หนึ่ง ครองราย์ในราวพุทธศตวรรษที่ 15 (พ.ศ. 14xx)
 กำมรเตงอัญศรีอินทรบดินทราทิตย์ (พ.ศ. 1780 - 1800 (โดยประมาณ)) - ปฐมกษัตริย์ของราชวงศ์พระร่วง ปัจจุบันนับเป็นรัชกาลที่ 3 ของอาณาจักรสุโขทัย
 สมเด็จพระบรมราชาธิราชที่ 1 (ขุนหลวงพะงั่ว) - กษัตริย์อาณาจักรอยุธยา
 สมเด็จพระนครินทราธิราช หรือ พระอินทร์ราชา (พ.ศ. 1952 - 1967) - กษัตริย์อาณาจักรอยุธยา
 พระบาทสมเด็จพระมหาภูมิพลอดุลยเดชมหาราช บรมนาถบพิตร - ในครั้งที่เสด็จด้วย เรือพระที่นั่งสุพรรณหงส์ ในกระบวนพยุหยาตราชลมารค

สถานที่
 ประตูน้ำพระอินทราชา - อำเภอบางปะอิน จังหวัดพระนครศรีอยุธยา
 เขาพระอินทร์ - อุทยานแห่งชาติลำคลองงู จังหวัดกาญนบุรี

 ความหมายอื่น 
 ดูที่ อินทร์ (แก้ความกำกวม)
# ยอดเขามัชเชอร์บรูม
ยอดเขามัชเชอร์บรูม  หรือ ยอดเขาเควัน  มีความสูง 7,821 เมตร เป็นยอดเขาที่สูงเป็นลำดับที่ 22 ของโลก ตั้งอยู่บนเทือกเขาการาโกรัมในประเทศปากีสถาน ชื่อเควันตั้งโดยทอมัส มอนต์กอเมอรี ซึ่งสังเกตเห็นยอดเขาที่โดดเด่นนี้ในปี พ.ศ. 2399

มาเชอร์บรูมอยู่ทางด้านทิศใต้ของธารน้ำแข็ง Baltoro และอยู่ทางเหนือของหุบเขา Hushe valley และถูกพิชิตโดย George Irving Bell และ Willi Unsoeld เป็นครั้งแรกในปี พ.ศ. 2503

ลำดับของยอดเขาเทือกเขาการาโกรัมในปากีสถานเป็นดังนี้

 ลำดับ  รายชื่อยอดเขา  ความสูง (เมตร)  ลำดับในโลก รายชื่อเทือกเขา  1. K-2 8,611 ลำดับที่ 2 Karakoram 2. Nanga Parbat 8,125 ลำดับที่ 9 Karakoram 3. Gasherbrun I (K5) 8,068 ลำดับที่ 11 Karakoram 4. Broad Peak (K3) 8,047 ลำดับที่ 12 Karakoram 5.  Gasherbrum II (K4) 8,035 ลำดับที่ 14 Karakoram 6. Gasherbrum III 7,952 ลำดับที่ 15 Karakoram 7. Gasherbrum IV 7,885 ลำดับที่ 20 Karakoram 8. Distaghil Sar 7,885 ลำดับที่ 20 Karakoram 9. Kunyang Chhish 7,852 ลำดับที่ 20 Karakoram 10. Masherbrum NE (K1) 7,821 ลำดับที่ 24 Karakoram 11. Rakaposhi  7,788 ลำดับที่ 27 Karakoram 12. Batura 7,785 ลำดับที่ 25 Karakoram 13. Kanjut Sar 7,760 ลำดับที่ 29 Karakoram 14. Saltro Kagri 7,760 ลำดับที่ 29 Karakoram 15. Trivor 7,720 ลำดับที่ 36 Karakoram 16. Tirichmir 7,708 ลำดับที่ 41 Karakoram 17. Chogolisa 7,654 ลำดับที่ 46 Karakoram 18. Shispare 7,619 ลำดับที่ 49 Karakoram 19. Skyang Kangri 7,544 ลำดับที่ 58 Karakoram 20. Pamuri Chhish 7,492 ลำดับที่ 67 Karakoram 21. Noshaq  7,492 ลำดับที่ 68 Karakoram 22. Tirichmir NW 7,487 ลำดับที่ 69 Karakoram 23. K-12 7,468 ลำดับที่ 73 Karakoram 24. Teram Kangri 7,468 ลำดับที่ 73 Karakoram 25. Malubiting W 7,452 ลำดับที่ 76 Karakoram 26. Sia Kingri 7,422 ลำดับที่ 79 Karakoram 27. Skilbrum  7,420 ลำดับที่ 80 Karakoram 28. Teram Kangri II 7,406 ลำดับที่ 84 Karakoram 29. Haramosh  7,406 ลำดับที่ 84 Karakoram 30. Istro-o-nal 7,403 ลำดับที่ 85 Karakoram 31. Mt Ghent 7,400 ลำดับที่ 86 Karakoram 32. Yukshin Gardan 7,400 ลำดับที่ 87 Karakoram 33. Ultar Sar I&II 7,388 ลำดับที่ 88 Karakoram

 แหล่งข้อมูลอื่น 
Masherbrum on Peakware  - photos
Photos from a 1999 attempt
# ชาวไทผิ่ว
ชาวไทผิ่ว เป็นชนชาวไทกลุ่มหนึ่ง ที่ตั้งถิ่นฐานอยู่บริเวณเมืองผิ่ว เขตหงสาวดี ประเทศพม่าในปัจจุบัน ชาวไทผิ่วกลุ่มนี้อพยพมาตั้งถิ่นฐานอยู่ที่เมืองผิ่ว เป็นเวลานานมากแล้ว
# หลี
หลี (ภาษาจีน: 黎; พินอิน: Lí) หรือ ไหล (Hlai) เป็นชื่อของกลุ่มชนกลุ่มหนึ่ง ซึ่งอาศัยอยู่แถบเกาะไหหลำ ประเทศจีน  ส่วนใหญ่จะถือสัญชาติจีน มีจำนวนประชากรประมาณ 1 ล้านคน และนับถือลัทธิภูติผีวิญญาณ มีภาษาใกล้เคียงกับภาษาไทย แต่เรียกว่าภาษาไหล ซึ่งเป็นภาษาในกลุ่มภาษาไหล ตระกูลภาษาขร้า-ไท ชาวหลีปรากฏในประวัติศาสตร์จีนในสมัยราชวงศ์สุย รู้จักกันในชื่อ Liliao (ลิเหลียว)

 การแบ่งกลุ่มชาวหลี 
ชาวหลีแบ่งออกเป็น  5 กลุ่มใหญ่ ซึ่งทั้งหมดพูดภาษาไหล ส่วนใหญ่นับถือศาสนาดั้งเดิม และส่วนใหญ่อาศัยอยู่บนเกาะไหหลำ ประเทศจีน ได้แก่
 หลีเบนดี (Bendee) มีประชากร 74,000 คน    
 หลีฮา มีประชากร 646,000 คน
 หลีเจียมาว มีประชากร 87,000 คน
 หลีเม่ยฟู (Meifu) มีประชากร 50,000 คน
 หลีฉี มีประชากร 295,000 คน
# ฐานันดรที่สี่
ฐานันดรที่สี่ หมายถึง สื่อและสื่อข่าวที่มีความสามารถอย่างชัดเจนในการแก้ต่างและมีความสามารถโดยปริยายในการวางกรอบประเด็นทางการเมือง ทั้งนี้ไม่ถือว่าเป็นส่วนหนึ่งของระบบการเมืองอย่างเป็นทางการ แต่มีอิทธิพลทางสังคมโดยอ้อมอย่างสำคัญ

 ที่มา 
Thomas Carlyle ระบุว่าคำนี้มีที่มาจากเอ็ดมันด์ เบิร์ก ซึ่งกล่าวในการอภิปรายของรัฐสภาใน ค.ศ. 1787 ในการรายงานข่าวสภาสามัญชน
# Ogg
ogg ("อ็อก") เป็นรูปแบบคอนเทนเนอร์ดิจิทัลแบบมาตรฐานเปิดสำหรับบรรจุสื่อผสม ถูกออกแบบมาเพื่อประสิทธิภาพในการกระจายเสียง (สตรีมมิง) และการเปลี่ยนแปลง รูปแบบ ogg ออกแบบโดยมูลนิธิ Xiph.Org และปลอดจากสิทธิบัตรซอฟต์แวร์

คำว่า "ogg" ยังถูกใช้บ่อย ๆ เพื่อเรียกรูปแบบแฟ้มเสียง Ogg Vorbis ซึ่งเป็นเสียงที่ถูกเข้ารหัสแบบ Vorbis แล้วเก็บลงในคอนเทนเนอร์ Ogg
การเข้ารหัสอื่นที่เด่น ๆ ของ Xiph ที่มักถูกใส่ใน Ogg ก็คือ Theora ซึ่งเป็นการเข้ารหัส วิดีโอ, Opus ซึ่งเป็นการบีบอัดเสียงทั่วไปและใหม่กว่า Vorbis ที่ฟรี และดีกว่า MP3 และ AAC,  และ Speex ซึ่งเป็นการบีบอัดเสียงพูดของมนุษย์

MIME type ของ ogg คือ application/ogg
# ดัชเชสแห่งคอร์นวอลล์
ดัชเชสแห่งคอร์นวอลล์ เป็นพระอิสริยยศสำหรับพระชายาในดยุกแห่งคอร์นวอลล์ ยศดยุกแห่งคอร์นวอลล์เป็นยศไม่สืบตระกูลปกติระบบยศของอังกฤษ สกอตแลนด์ ไอร์แลนด์ และสหราชอาณาจักรจะเป็นยศสืบตระกูลเกือบหมด มียกเว้นเพียงไม่กี่ตำแหน่งเท่านั้น และดยุกแห่งคอร์นวอลล์ก็เป็นหนึ่งในนั้น สำหรับพระราชโอรสพระองค์ใหญ่ในพระมหากษัตริย์แห่งสหราชอาณาจักร นั่นคือดยุกและดัชเชสแห่งคอร์นวอลล์นั้น เป็นเจ้าชายและเจ้าหญิงแห่งสหราชอาณาจักร

ดัชเชสแห่งคอร์นวอลล์พระองค์ปัจจุบันคือ แคเธอริน เจ้าหญิงแห่งเวลส์ พระชายาในเจ้าชายวิลเลียม เจ้าชายแห่งเวลส์ ซึ่งในพระราชสถานะพระราชโอรสพระองค์ใหญ่ในพระมหากษัตริย์แห่งสหราชอาณาจักร จึงทรงเป็นดยุกแห่งคอร์นวอลล์ พระองค์ปัจจุบันด้วย

ตราบจนกระทั่งปัจจุบัน ยศนี้ไม่ค่อยได้ใช้มากนักนอกจากในแคว้นคอร์นวอลล์ เพราะว่าพระราชโอรสพระองค์โตและพระรัชทายาทในพระมหากษัตริย์แห่งสหราชอาณาจักรนั้น มักจะได้รับการสถาปนาพระอิสริยยศให้เป็น เจ้าชายแห่งเวลส์ พระชายาของพระองค์จึงดำรงพระอิสริยยศเป็น เจ้าหญิงแห่งเวลส์ ซึ่งมีพระเกียรติยศสูงกว่าและมีการใช้มากกว่ายศอื่น ๆ ทั้งหมด

ผู้ที่จะดำรงพระอิสริยยศดยุกแห่งคอร์นวอลล์จะต้องเป็นพระราชโอรสพระองค์ใหญ่ในพระมหากษัตริย์เท่านั้น ดังนั้นจึงเป็นรัชทายาทโดยนิตินัย (รัชทายาทที่เปลี่ยนแปลงไม่ได้) ดังนั้นก็เหมือนกับยศเจ้าหญิงแห่งเวลส์ ไม่มีหญิงคนใดสามารถได้รับการสถาปนาเป็นดัชเชสแห่งคอร์นวอลล์ได้ด้วยพระองค์เอง ผู้ที่จะถือยศนั้นมีแต่เพียงพระชายาในเจ้าชายแห่งเวลส์ และดยุกแห่งคอร์นวอลล์เท่านั้น
# ตาอูมาตาฟากาตังกีฮังกาโกอาอูอาอูโอตามาทีอาโปกาอีเฟนูอากีตานาตาฮู
ตาอูมาตาฟากาตังกีฮังกาโกอาอูอาอูโอตามาทีอาโปกาอีเฟนูอากีตานาตาฮู เป็นชื่อเนินเขาแห่งหนึ่งในประเทศนิวซีแลนด์ ซึ่งมีความสูง 305 เมตรจากระดับน้ำทะเล อยู่ติดกับเมืองโปรังกาฮาอู (Porangahau) ทางใต้ของไวปูกูราอู (Waipukurau) ในทางตอนใต้ของอ่าวเฮวค์ (Hawke's Bay) สะกดในภาษามาวรีว่า "Taumata­whakatangihanga­koauau­o­tamatea­turi­pukakapiki­maunga­horo­nuku­pokai­whenua­kitanatahu"

คนท้องถิ่นมักจะเรียกสั้น ๆ ว่า ตาอูมาตา (Taumata) เพื่อความสะดวกในการสนทนา ฐานข้อมูลชื่อสถานที่ทางภูมิศาสตร์ของนิวซีแลนด์ซึ่งควบคุมดูแลโดยสารสนเทศที่ดินแห่งนิวซีแลนด์ (LINZ) บันทึกชื่อไว้ว่า "Taumatawhakatangihangakoauauotamateapokaiwhenuakitanatahu"  (สั้นกว่าภาษามาวรี) ได้รับการยกย่องว่าเป็นชื่อสถานที่ที่ยาวที่สุดในประเทศที่พูดภาษาอังกฤษ และเป็นชื่อสถานที่ที่ยาวเป็นอันดับสองของโลก ตามที่ปรากฏใน Wises New Zealand Guide และรายงานใน New Zealand Herald 

 ความหมาย 
300px|thumb|right|ป้ายบอกชื่อของสถานที่นี้ ถ่ายในปี 2006
ชื่อที่ปรากฏอยู่บนป้ายซึ่งใช้ชื่อในรูปแบบที่สอง สามารถแปลความหมายอย่างหยาบ ๆ ได้ว่า จุดยอดของเนินเขา ที่ซึ่งผู้ชายคนหนึ่งที่มีเข่าอันใหญ่โต ได้ไถลลง ปีนขึ้น และกลืนกินภูเขาต่าง ๆ เป็นผู้ซึ่งรู้จักกันดีว่าเป็นผู้กินผืนดิน (land eater) และเป่าขลุ่ยจมูกให้สุดที่รักของเขาฟัง
# ดยุกแห่งคอร์นวอลล์
ดยุกแห่งคอร์นวอลล์ (Duke of Cornwall) เป็นบรรดาศักดิ์ดยุกบรรดาศักดิ์แรกที่ได้มีการสถาปนาในอังกฤษ โดยตามธรรมเนียมแล้วจะสงวนไว้เพื่อเป็นบรรดาศักดิ์เฉพาะสำหรับรัชทายาทผู้มีสิทธิโดยตรงของราชบัลลังก์อังกฤษ หรือสำหรับพระราชโอรสพระองค์ใหญ่ในพระมหากษัตริย์บริเตนในอดีตจนกระทั่งปัจจุบัน

ดัชชีแห่งคอร์นวอลล์ (Duchy of Cornwall) ถือเป็นดัชชีแห่งแรกในอังกฤษ โดยสถาปนาขึ้นในปีค.ศ. 1337 ดยุกแห่งคอร์นวอลล์พระองค์ปัจจุบันคือ เจ้าชายวิลเลียม เจ้าชายแห่งเวลส์ พระราชโอรสพระองค์ใหญ่และพระรัชทายาทในสมเด็จพระเจ้าชาลส์ที่ 3 พระมหากษัตริย์แห่งสหราชอาณาจักร บริเตนใหญ่ ไอร์แลนด์เหนือและประเทศในเครือจักรภพ โดยพระชายาองค์ปัจจุบัน แคเธอรีน มิดเดิลตัน ซึ่งทรงอภิเษกสมรสเมื่อวันที่ 29 เมษายน พ.ศ. 2554

การสืบตระกูล
บรรดาศักดิ์ดยุกแห่งคอร์นวอลล์นั้นเป็นยศไม่สืบตระกูล กล่าวคือพระโอรสของดยุกแห่งคอร์นวอลล์จะไม่สามารถสืบยศดยุกแห่งคอร์นวอลล์ได้ ซึ่งต่างจากยศสืบตระกูลโดยทั่วๆ ไป เพราะพระราชโอรสพระองค์ใหญ่ในพระมหากษัตริย์แห่งสหราชอาณาจักรเท่านั้นที่จะทรงดำรงพระอิสริยยศเป็นดยุกแห่งคอร์นวอลล์โดยทันที ไม่ต้องมีการสถาปนา ถ้าหากว่าพระราชบิดาและพระราชมารดาของพระองค์ยังไม่ครองราชย์ พระองค์จะเป็นทันทีที่พระราชบิดาหรือพระราชมารดาเสด็จขึ้นทรงราชย์ หรือทรงเป็นดยุกแห่งคอร์นวอลล์ทันทีตั้งแต่ประสูติหากพระราชบิดาพระราชมารดาทรงราชย์อยู่ในขณะนั้น 

อิสริยยศดยุกแห่งคอร์นวอลล์จึงเป็นตำแหน่งรัชทายาทโดยนิตินัยเท่านั้น และจะต้องเป็นพระราชโอรสพระองค์ใหญ่เท่านั้น แม้รัชทายาทโดยนิตินัยดังเช่นเจ้าชายแห่งเวลส์ ถ้าไม่ได้เป็นพระราชโอรสพระองค์โต ก็ไม่เป็นดยุคแห่งคอร์นวอลล์ 

อนึ่งหากดยุคแห่งคอร์นวอลล์สิ้นพระชนม์ลงโดยไม่มีพระโอรส พระเชษฐาองค์ถัดไปจะได้รับบรรดาศักดิ์นี้ไปโดยปริยายพร้อมๆ กับตำแหน่งรัชทายาท

โดยปกติแล้วมีความเป็นไปได้ว่าพระอิสริยยศเจ้าชายแห่งเวลส์ และตำแหน่งรัชทายาทนั้น จะไม่ได้สถาปนาเป็นดยุกแห่งคอร์นวอลล์เสมอไป เนื่องจากพระอิสริยยศเจ้าชายแห่งเวลส์นั้นเป็นอิสริยยศเฉพาะสำหรับองค์รัชทายาท ซึ่งสถาปนาโดยพระราชอำนาจของพระมหากษัตริย์ และไม่จำเป็นจะต้องเป็นพระราชโอรสพระองค์ใหญ่

ในกรณีตัวอย่าง คือ ในกรณีของพระเจ้าจอร์จที่ 2 ซึ่งสถาปนาพระราชนัดดาของพระองค์เป็นพระรัชทายาท ซึ่งต่อมาคือ พระเจ้าจอร์จที่ 3 เป็นเจ้าชายแห่งเวลส์  แต่ก็หาได้ดำรงอิสริยยศเป็นดยุกแห่งคอร์นวอลล์ เนื่องจากพระองค์มิได้เป็นพระราชโอรสของพระมหากษัตริย์ ดังนั้นเมื่อพระมหากษัตริย์ไม่มีพระราชโอรสสำหรับสืบราชสมบัติ ดัชชีแห่งคอร์นวอลล์จะผนวกกลับเป็นของพระมหากษัตริย์จนกระทั่งมีประสูติกาลพระราชโอรสของพระมหากษัตริย์ หรือจนกระทั่งมีการเสด็จขึ้นครองราชย์ของพระมหากษัตริย์พระองค์ใหม่ซึ่งมีพระราชโอรสพระองค์ใหญ่

ตราอาร์ม
thumb|250px|right|ตราอาร์มของดยุกแห่งคอร์นวอลล์
ตราอาร์มของดยุกแห่งคอร์นวอลล์ เป็นพื้นสีดำ กับเหรียญทองจำนวนสิบห้าเหรียญ ในปัจจุบันใช้ประกอบตราสัญลักษณ์ของเจ้าชายแห่งเวลส์ โดยปรากฏอยู่เบื้องล่างของตราสัญลักษณ์
# ตูโปเลฟ ตู-144
ตูโปเลฟ ตู-144  เป็นเครื่องบินโดยสารความเร็วเหนือเสียงแบบแรกของโลก เครื่องต้นแบบ ตู-144 บินครั้งแรกเมื่อวันที่ 31 ธันวาคม ค.ศ. 1968 และปรากฏต่อสาธารณชนเป็นครั้งแรก ที่อากาศยานเชเรเม็ทเยโวในกรุงมอสโก เมื่อวันที่ 21 พฤษภาคม ค.ศ. 1970 ในงานแสดงการบินที่ปารีสในปี ค.ศ. 1973 ตู-144 หมายเลข 2 ซึ่งเป็นเครื่องบินต้นแบบนั้นได้เกิดระเบิดต่อหน้าผู้ชมกว่า 30,000 คน ทำให้การพัฒนาช้าลงไปอีกหลายปี ตู-144 เริ่มรับผู้โดยสารเป็นครั้งแรกในวันที่ 1 พฤศจิกายน ค.ศ. 1977 และมีคู่แข่งขันอย่างเจ๊ตโดยสารคองคอร์ด ซึ่ง ตู-144 มีขนาดลำตัวที่ใหญ่กว่าและเร็วกว่าคองคอร์ด ออกบินเป็นครั้งแรกก่อนคองคอร์ด 2 เดือน แต่รับผู้โดยสารช้ากว่าคองคอร์ต 21 เดือน

ตูโปเลฟ ตู-144 มีข้อจำกัดในการออกแบบด้านพลศาสตร์ ซึ่งส่วนหัวของเครื่องบินจะต้องเชิดขึ้น ส่งผลให้ทัศนวิสัยของนักบินไม่ดี ผู้ออกแบบได้แก้ไขโดยเพิ่มกลไกปรับส่วนหัวของเครื่องบิน ให้กดลงมา เพื่อให้นักบินมองเห็นสนามบินขณะเครื่องบินขึ้น ลงจอด และขณะอยู่บนแทกซี่เวย์

ตู-144 ต้องใช้ร่มชูชีพช่วยลดความเร็วในการลงจอด

 รายละเอียด ตูโปเลฟ ตู-144 
300px|right
 ผู้สร้าง (โรงงานสร้างอากาศยานแห่งสหภาพโซเวียต) ปัจจุบันคือสำนักงานตูโปเลฟ
 ประเภท เจ๊ตโดยสารความเร็วเหนือเสียง อัตราผู้โดยสาร 140 ที่นั่ง เจ้าหน้าที่ 3 นาย
 เครื่องยนต์ เทอร์โบแฟน คุซเน็ทซอฟ เอ็นเค-144 ให้แรงขับสถิตเครื่องละ 15,000 กิโลกรัม และ 20,000 กิโลกรัม เมื่อสันดาปท้ายจำนวน 4 เครื่อง
 กางปีก 28.80 เมตร
 ยาว 65.70 เมตร
 สูง 12.85 เมตร
 พื้นที่ปีก 438 ตารางเมตร
 น้ำหนักเปล่า 85,000 กิโลกรัม
 น้ำหนักบรรทุกสูงสุด 15,000 กิโลกรัม
 น้ำหนักเชื้อเพลิงมากที่สุด 95,000 กิโลกรัม
 น้ำหนักวิ่งขึ้นสูงสุด 180,000 กิโลกรัม
 อัตราเร็วสูงสุด 2.35 มัค (2,500 กิโลเมตร/ชั่วโมง)
 อัตราเร็วเดินทางปกติ 2.2 มัค (2,300 กิโลเมตร/ชั่วโมง)
 อัตราเร็วเดินทางพิสัยบินไกล 1.9 มัค (2,000 กิโลเมตร/ชั่วโมง)
 เพดานบินใช้งาน 16,000-18,000 เมตร
 พิสัยบิน 6,500 กิโลเมตร
อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522
# โบอิง 747เอสพี
โบอิง 747เอสพี   เป็นเครื่อง 747 ที่มีลักษณะพิเศษ (SP=Special Performance) คือง่ายในการร่อนขึ้นร่อนลงบ่อย ๆ มีความทนทานมากกว่า พิสัยการบินไกลแต่มีพิสัยบินสั้นกว่า โบอิง 747  

 ข้อมูลจำเพาะ 
มีดังต่อไปนี้

 ผู้สร้าง บริษัทโบอิง คอมเมอร์เชียล แอร์เพลน (สหรัฐอเมริกา)
 ประเภท เจ๊ตโดยสารลำตัวกว้าง พิสัยการบินไกล เจ้าหน้าที่ 3 นาย อัตราผู้โดยสารสูงสุด 360 ที่นั่ง
 เครื่องยนต์ เทอร์โบแพรทท์ แอนด์วิทนีย์ เจที 9 ดี-7 เอ ให้แรงขับ 21,296 กิโลกรัม
 กางปีก 59.31 เมตร
 ยาว 56.31 เมตร
 สูง 19.94 เมตร
 พื้นที่ปีก 511 ตารางเมตร
 น้ำหนักตัวเปล่า 144,923 กิโลกรัม
 น้ำหนักสูงสุดในการขึ้นบิน 312,979 กิโลกรัม
 น้ำหนักสูงสุดในการลงจอด 204,117 กิโลกรัม
 อัตราเร็วขั้นสูง 980 กิโลเมตร
 เพดานบินใช้งาน 12,500 เมตร
 ระยะทางวิ่งขึ้น 2,637 เมตร
 ระยะร่อนลง 1,594 เมตร
 พิสัยบิน 11,397 กิโลเมตร